Հարցին` ֆորսամժորային իրավիճակները բացառո՞ւմ է, պատգամավորը պատասխանեց. «Ֆորսամժոր արդեն սկսվել է հենց դեկտեմբեր դնելով: Մեր համոզմամբ` հենց դրանից է սկսել այս ամբողջ արհեստական գործընթացների տրամաբանությունը: Մենք որ ասում էինք` պետք է լինի ճանապարհային քարտեզ, պետք է հրաժարական տալու գործընթացները համաձայնեցնենք, այսպիսի բաների համար էինք ասում, որ պարզ դառնար՝ կա քաղաքական համաձայնություն, բայց չգիտես ինչի՝ մարդիկ որոշեցին վերջնագրային եւ պարտադրանքի լեզվով այս պրոցեսները տարվեն, երեւի համարում են, որ այս նախընտրական փուլում այսպես է պետք՝ բոլոր հակառակորդներին փորձել նսեմացնել, կոտրել, ավելի լավ դաշտ ունենալ ընտրությունների շեմին»,- ասաց նա: